**Zapisnik 3. redne seje IO OZS, ki je potekala v sredo, 11. septembra 2013 od 19. do 22. ure v prostorih Fakultete za gradbeništvo in geodezijo na Jamovi 2 v Ljubljani.**

**Dnevni red:**

1. pregled realizacije sklepov prejšnje seje in poročila o drugih aktivnostih ,
2. pregled finančnega stanja,
3. kadrovske zadeve (predsednik, blagajnik, drugo ...),
4. odločanje o razporeditvi sredstev na podlagi internih razpisov in drugo,
5. potrditev regularnosti tekem za SOL in DP,
6. koledar tekmovanj v letu 2014,
7. Sportident (nabave, pogoji izposoje, hramba),
8. prioritete delovanja in financiranja v letu 2014 (priprava na razpise Fundacije)
9. obravnava primerov pritožb zaradi domnevnega ogrožanja naravnega okolja z O tekmovanji in ukrepanje v zvezi s tem,
10. razno.

**Prisotni:**Uroš Burič (RJZ Velenje), Anja Slapničar (RJZ Velenje), Marija Kovač (PD Ajdovščina), Daniel Lebar (OK Slovenske Konjice), Krešo Keresteš (OK Trzin), Ana Plavčak (OK Azimut), Andrej Borštnik (OK Tivoli), Klemen Kenda (OK Azimut), Vlado Sedej (OK Azimut), Dušan Petrovič (OK Polaris), Nejc Zorman (OK Komenda), Aleš Ferenc (OK Tivoli), Andraž Hribar (OK Brežice)

K 1 – realizacija sklepov  
Vlado je pozdravil prisotne in povedal, da jih čaka naporen dnevni red. Povedal je, da predvideva sklic še ene seje v novembru, nato pa bo sledil občni zbor v začetku leta 2014. Na dnevi red ni bilo pripomb.

Pri realizaciji sklepov prejšnje seje je Vlado najprej povedal, da sklepi v zvezi z razpisi niso bili realizirani, predvsem zaradi dopustov.

Odprta vprašanja/nerealizirani sklepi so bili predvsem zaradi nenatančne določitve zadolženih:

* Sklep o mladem ambasadorju anti-dopinga: ni bilo kandidatov, zato ni bil realiziran.
* Kriteriji za naj orientacista leta (se javi Dušan)
* Uredi se sezname sodnikov in jih objavi na strani OZS (Andrej)
* Ureditev evidence kart in skrb za to, da se objavijo na spletni strani OZS (Daniel)

K 2 – finančno stanje  
Vlado je poročal, da so sredstva za tekoče poslovanje na razpolago. Predlagal je, da se zaradi težav Probanke odpre nov transakcijski račun pri eni od drugih bank .

**Sklep:** IO OZS pooblašča Vlada Sedeja, da izpelje odprtje TRR Orientacijske zveze Slovenije pri eni od drugih bank s stabilnim poslovanjem in prenos finančnega poslovanja na ta račun . ***Soglasno sprejet.***

**Sklep:** IO OZS potrjuje za leto 2013 odobritev 2.000,00 EUR dodatnih sredstev zveze mladinski reprezentanci OZS v orientacijskem teku. ***Soglasno sprejet.***

K 3 – kadrovske zadeve  
Razprava o razlogih za to točko dnevnega reda je že tekla na prejšnjih sejah. Odziv na Vladovo povabilo je bil. Prišli sta dve kandidaturi: Ana Plavčak (sodelovanje pri mladinski reprezentanci ali splošno), Igor Bončina (splošno). Klemen sprejema kandidaturo za predsednika IO. Za opravljanje funkcije blagajnika ali za sodelovanje na tem področju ni nobenega kandidata.

Zaradi izrecne želje Irme Pretnar, da v septembru zaključi svoje delo na funkciji blagajnika je bil predlagan

**Sklep:** IO OZS pooblašča Vlada Sedeja, da opravlja posle blagajnika do izvolitve novega blagajnika na občnem zboru. ***Soglasno sprejet.***

K 4 - interni razpisi  
Vlado je povedal, da smo pri internem razpisu za precizno orientacijo prišli do kompromisnega predloga (glej spodaj). Možno je na podlagi končne realizacije sredstva prerazporediti.

Interni rok za oddajo dokazil o porabi sredstev za izvedbo programov, ki so predmet razpisa, je 15. november 2013.

**Sklep:** IO OZS potrjuje predlog delitve sredstev sredstev: OK Trzin (2500,00 EUR), OK Azimut, OK Polaris, OK Tivoli, OK Komenda (650,00 EUR), OZS (100,00 EUR). ***1 vzdržan, ostali za.***

Odgovor Fundacije za šport na pritožbo v zvezi s programom »Orientirajmo slovenske šole« je bil negativen. Navzoči so se okvirno strinjali, da se sredstva OZS sicer nameni novim potencialno uspešnim projektom (ne pa projektom, ki so bili v preteklosti že financirani), in sicer OK Tivoli za program razvoja OT pri mladih na OŠ Kašelj.

Daniel je predlagal, da se ta princip financiranja pobud (tudi če zveza ne uspe pridobiti zunanjih virov) ohrani v bodoče, torej da je to nekaj, na kar lahko nove skupine in klubi računajo. Ta informacija naj se prenese tudi do klubov.

**Sklep:** OK Tivoli se odobri sredstva do višine 500,00 EUR po kriterijih internega razpisa. ***Soglasno sprejet.***

K 5 – regularnost tekem SOL/DP  
Andrej je poročal, da pripomb na SOL6 v Bohinju ni bilo. Za DP dolge proge/štafete Andrej ni vedel, če je bilo poročilo oddano. Dušan je predlagal Andreju, naj sodnike opozarja, naj oddajo poročila. Daniel se je javil, da opomni Ivana za poročilo za DP.

**Sklep:** IO OZS potrjuje regularnost SOL6, SOL7, DP dolge in DP štafete kljub neoddanim poročilom. ***Soglasno sprejet.***

K 6 – koledar tekmovanj 2014  
Daniel je povedal, da je Lipica Open kljub neoddani kandidaturi pripravljena gostiti SOL1. Daniel je glede na termin DP dolge in štafete povedal, da karta Tolsti vrh v maju še ne bo gotova. DP dolge/štafete se premakne na 20./21. september. V koledar ni bil vključen predlog OK Komenda za SOL (srednje) v Vodicah. Na pripombo Matjaža Drakslerja se tekma na Jelovici prestavi na prvi vikend v septembru. SOL v Vodicah bi bil 6. 4.

Predlog koledarja je priloga zapisniku.

**Sklep:** IO OZS sprejema popravljeni predlog koledarja 2014. ***Soglasno sprejet.***

Andrej poskrbi za imenovanje sodnikov.

K 7 – SI  
Vlado je predlagal, da bi bilo konec leta smiselno dokupiti opremo. Razprava je tekla o predhodno korespondečno predstavljenemu predlogu o dolgoročni izposoji SI s strani klubov, za potrebe treningov za mladince.

Ana P. je izpostavila tudi vprašanje komercialne izposoje SI.

**Sklep:** Nejc Zorman, Janez Pretnar, Sandi Kmetič, Ana Plavčak in Samo Vodopivec do naslednje seje pripravijo predlog investicij v opremo SI v letu 2014. ***Soglasno sprejet.***

Nejc Zorman je povedal, da bi bila OK Komenda pripravljena prevzeti skrbništvo nad SI sistemom OZS. Nejc Zorman je povedal, da se bo z Natašo Aljančič domenil v zvezi s potencialno hrambo sistema, z Janezom Pretnarjem pa tudi glede primopredaje sistema. Skupina bi morala kot rezultat svojega dela izdelati tudi pravila uporabe, ki bi povzemala dosedanje dogovore (izposoja za športne dneve – Aleš Ferenc, izposoja SI za mladince po klubih).

K 8 – prioritete delovanja – v povezavi s prijavami na razpis Fundacije  
Vlado je povedal, da na današnji seji sicer ni časa za daljše razprave, vendar ostaja to pomembna odprta tema. Opozoril na strategijo pristopa (več manjših, ali manj večjih prijav). Predlaga, da bi ohranili prijavo za mladince, prav tako prijavo za šole. Opozoril je tudi na to, da verjetno ni smiselno iti v širino, dokler nam glavne zadolžitve OZS ne funkcionirajo dovolj dobro.  
  
Andraž je povzel, da OZS ni preveč aktivna v krogih, kjer se ta denar razdeljuje. Po njegovem bi bil morda učinek večji, če bi bili tam bolj aktivni. Dušan se je z njim strinjal. Vlado je povedal, da smo kot OZS imeli največ uspeha takrat, ko je Anica Hribar sodelovala v teh organih. Vlado je povedal še, da se je v lanskem letu OZS nekoliko bolj angažirala pri povezovanju z OKS, vendar še vedno mnogo premalo. Kot ljubitelj je pri tem delu težko sodelovati – večina zvez ima na tem področju precej agresiven in profesionalen pristop. Dobiti človeka, ki bi OZS v teh krogih zastopal, je ede glavnih ciljev.

K 9 – pritožbe – varstvo okolja  
Dani – čiščenje po tekmi, pobiranje stvari po tekmah, ločevanje odpadkov. V primeru večjih tekem je dobro, da se nekdo ukvarja samo s tem. Ljudem predvsem ne smemo dati povoda za pritožbe, zgražanje. Andraž je opozoril tudi na sprejemanje restriktivne zakonodaje, ki bi bila podlaga za dejavnosti v gozdu in v naravi. Zaenkrat nam je zakonodaja še naklonjena, obstajajo pa nagnjenja, da se to spremeni v »korist« lastnikov.

Namen: opozorilo.

OZS apelira na vse klube, da pri svojih tekmah poskrbijo za čimboljšo organizacijo, pri konfliktnih situacijah pa odreagirajo mirno, strpno in argumentirano.

K 10 – razno

1. Izobraževanje  
   *Zaključuje se tečaj za trenerja. Od 22 prijavljenih je eden je že zaključil z obveznostmi, 4 so odstopili od seminarja, ostali pa še pripravljajo oz. čakajo na pregled zaključnega dela. V naslednjem letu imamo znotraj istega projekta še izpopolnjevalni/licenčni seminar. Licenčni seminar je namenjen obnovi licence vseh tistih, ki so tečaj opravili pred desetimi leti. Primeren termin: zimski vikend – petek, sobota.*
2. Nakup nacionalnega kompleta  
   *Predrago. Ni smiselno, ker že imamo svoj komplet.*
3. Bloudkovo priznanje  
   **Sklep:** ponovimo lansko kandidaturo s Klemnom
4. Šolsko tekmovanje  
   *Aleš Ferenc je povedal, da bo šolsko tekmovanje organizirano v Vodicah. Povedal je, da je poskusil narediti veliko propagande za tekmovanje (Planinska zveza Slovenije, Revija Tabor, gasilci, vse šole so dobile). Povedal je, da so velik problem čipi. Pa tudi s financiranjem. Zavod Planica bo za celo tekmo namenil nekaj čez 500 EUR, kar niti približno ne pokrije stroškov za izvedbo tekme s 500 tekmovalci. Možno je, da se kakšnega od stroškov zmanjšamo z znanjem in viri, ki jih imamo člani OZS.* **Sklep:** Aleš Ferenc pripravi specifikacijo stroškov in jo predloži IO OZS. ***Soglasno sprejet.*****Sklep:** OZS prispeva za organizacijo tekmovanja na aktivnega tekmovalca 1,5 EUR, na prijavljenega, ki se ne udeleži pa 1 EUR v materialu, storitvah ali denarju. ***Soglasno sprejet.***  
   Postavljeno je bilo tudi vprašanje sofinanciranja udeležbe s strani šole.

Seja je bila zaključena ob 22:08.

Zapisal: Klemen Kenda